রাজশাহীতে কওমী-আলেয়া মাদ্রাসার আড়ালে জঙ্গি প্রশিক্ষণ : রাজশাহী নগরীর উপশহর এলাকার তিন নম্বর সেক্টরের ১৯৯ নম্বর বাসায় ২০০৯ সালে দারুল হাদিয়া মহিলা মাদ্রাসা নামে একটি প্রতিষ্ঠান গড়ে তোলেন আইনুল হক। তার বাড়ি চাঁপাইনবাবগঞ্জের ভোলাহাট উপজেলায়। সরকারি অনুদান ও অনুমতি ছাড়াই গড়ে ওঠা এ মাদ্রাসার জন্য মাসিক ১২ হাজার টাকায় ভাড়া নেওয়া হয় বাড়িটি। মহানগর পুলিশ কমিশনারের বাসভবনের পাশের এই বাড়িতে মাদ্রাসার আড়ালে জঙ্গি তৎপরতা চালান আইনুল। আবাসিকভাবে নারীদের সেখানে রেখে জঙ্গি প্রশিক্ষণ দেওয়া হতো। মূলত মাদ্রাসার আড়ালে হুজির হয়ে সদস্য সংগ্রহের কাজ করত তিনি।